Азначэнне “Дзяўчына на беразе”, пазычанае з аднайменнай песні вядомага расійскага кампазітара Кіма Брэйтбурга, падобна на тое, можа стаць своеасаблівай візітоўкай заслужанай артысткі Беларусі Ірыны Дарафеевай. Спачатку ўзнікла песня, напісаная менавіта для Ірыны, потым — адпаведны кліп (па словах Кіма Аляксандравіча, пры апытанні расіян той кліп ледзь не ва ўсіх намінацыях увайшоў у 50 лепшых). Нарэшце, выйшаў альбом пад гэткай жа назвай — з 10-ці песень кампазітара ў выкананні Дарафеевай.